ສະມາ​ຊິກ ກຳລັງ​ປ້ອງກັນໂຕຊາວ​ໜຸ່ມ ລາຍງານການໂຈມຕີ ຂອງກຸ່ມ Boko Haram 
​ສະມາ​ຊິກ ກຳລັງ​ປ້ອງກັນໂຕຊາວ​ໜຸ່ມ​ ທີ່ເປັນພັນທະມິດ ກັບລັດຖະບານ ລາຍງານວ່າ ພວກ​ຫົວ​ຮຸນ​ແຮງ Boko Haram ​ໄດ້​ຈູດເຜົາ​ຫົກ​ໝູ່​ບ້ານ ​ແລະ​ສັງ ຫານ 37 ຄົນ​.
ບັນດາສະມາຊິກກຳລັງປ້ອງກັນໂຕຊາວໜຸ່ມ ຢູ່ພາກເໜືອຂອງ ໄນຈີເຣຍ ກ່າວວ່າ ພວກຫົວຮຸນແຮງ Boko Haram ໄດ້ຈູດ ເຜົາໃໝ້ຫົກໝູ່ບ້ານ ແລະສັງ ຫານ 37 ຄົນໃນການໂຈມຕີຄັ້ງ ໃໝ່ ໃກ້ກັບທີ່ໝັ້ນຂອງພວກກະບົດ ຢູ່ໃນປ່າ Sambisa ກຳລັງປ້ອງກັນໂຕຊາວໜຸ່ມ ທີ່ເປັນພັນທະມິດກັບລັດຖະບານ ກ່າວຕໍ່ບັນດານັກຂ່າວໃນວັນສຸກມື້ນີ້ວ່າ ການໂຈມຕີໄດ້ເກີດ ຂື້ນໃນຕອນແລງວັນພຸດທີ່ຜ່ານມາ ໜັງສືພິມ ຂອງໄນຈີເຣຍ ໄດ້ລາຍງານວ່າ ບັນດາໝູ່ບ້ານທີ່ຖືກ ໂຈມຕີ ທັງໝົດ ແມ່ນຢູ່ໃນລັດ Borno ປະກອບມີ Koshifa, Matangle, Buraltuma, Darmanti, Almeri ແລະ Burmari ທ່ານ Ahmed Ajimi ຂອງກຳລັງປ້ອງກັນໂຕຊາວໜຸ່ມ ກ່າວຕໍ່ອົງການຂ່າວ ເອພີວ່າ ບັນດາຜູ້ເຄາະຮ້າຍເປັນຊາວນາ ທີ່ຫາກໍກັບຄືນສູ່ໝູ່ບ້ານຂອງເຂົາເຈົ້າ ຫລັງຈາກ ທະຫານ ໄນຈີເຣຍ ໄດ້ຂັບໄລ່ພວກ Boko Hamram ອອກຈາກຂົງເຂດດັ່ງກ່າວ ໃນ ຕົ້ນປີນີ້ ໃນວັນພະຫັດ ວານນີ້ ບັນດາເຈົ້າໜ້າທີ່ຈາກ Nigeria Niger Chad Cameroon ແລະ Benin ໄດ້ພົບປະກັນຢູ່ນະຄອນຫລວງ Abuja ຂອງ ໄນຈີເຣຍ ເພື່ອຫາລືກ່ຽວກັບຂໍ້ສະ ເໜີ ເພື່ອຮວມກຳລັງສູ້ລົບກັບກຸ່ມ Boko Haram ຢູ່ໃນການຖະແຫລງເປີດປະຊຸມນັ້ນ ປະທານາທິບໍດີ ໄນຈີເຣຍ ທ່ານ Muhammadu Buhari ກ່າວວ່າ ປະເທດຂອງທ່ານ ຄວນເປັນຜູ້ບັນຊາ ກຳລັງທະຫານ ເພາະວ່າ ຈະ ສະໜອງກຳລັງຢ່າງຫລວງຫລາຍ ແລະບ່ອນສູ້ລົບທີ່ສຳຄັນ ແມ່ນຢູ່ໃນດິນແດນຂອງ ໄນຈີເຣຍ